Palermo madalseiklusraja ehitusel kasutati loodusesse sulanduvaid toone, mis sobiks ka pargikeskkonda. Foto: Kristel Mänd
#000000
Kolmapäeval avati Rakveres Palermo metsa, Tammiku tänava poolse autoparkla kõrvale rajatud madalseiklusrada, mille kogupikkus on 140 meetrit.
#000001
Palermo madalseiklusraja ehitas ettevõte 3park seiklusrajad (3park Eesti OÜ). „Usume, et lapsed on osavamad kui arvame. Lihtsalt on vaja luua neile võimalusi arenguks,“ sõnas ettevõtte tegevjuht Kaspar Nõmberg.
#000003
Kaspar Nõmbergi sõnul on Palermo rada Rakvere piirkonnas üks suuremaid madalseiklusradasid, kus leidub ka põnevaid eridisaine. „Rada koosneb 25 erinevast elemendist, 10 platvormist, 22 puude vahest, kolmest redelist ja trossil laskumisest,“ kirjeldas ta.
#000005
Ehitusel kasutati loodusesse sulanduvaid toone, mis sobiks ka pargikeskkonda. Seiklusrada on disainitud nii, et oleks arenguruumi kõigile. „Lihtsad elemendid on neile, kes alles alustavad ja proovivad, eriti keerulised elemendid on paigaldatud juba tõelistele Tarzanitele. Näiteks rippuvad rõngad,“ selgitas Nõmberg.
#000006
3park Eesti OÜ on loonud enam kui 140 madalseiklusrada nii Eestisse kui välismaale. Ettevõte ehitab seiklusparke nii kõrgele kui ka madalale. Madalaid seiklusparke on oma lastele loonud koolid, lasteaiad ja neid on kerkinud ka avalikkesse kohtadesse omavalitsuste abiga. Seikluspark on võimalik luua ka oma koduhoovi.
#000008
Inspektorid leidsid Virumaa hoolekandeasutuste hoonetes puudusi
#000015